O monaquismo en o Cristianismo apareixió luego d'a muerte de Chesús de Nazaret, quan os suyos disciplos s'estendilloron por o mundo. En as primeras comunidatz de cristians se feba una vida muit simple, en compartindo biens y propiedatz y fendo asinas una vida común, que ye una d'as caracteristicas d'a vida monastica. Diz que o primer monche cristián estió Sant Chuan Baptista, que yera de relichión chodiga, quan o naixient cristianismo yera nomás que una secta dentro d'o Chudaísmo.